# Basiliski

### Wikipedia

Tämä artikkeli käsittelee keskiaikaista taruolentoa. Sademetsissä asuvista liskoista katso basiliskit.

Basiliski on taruolento, lohikäärmemäinen kukon ja liskon sekoitus. Basiliskilla on käärmemäinen vartalo, kaksi jalkaa joissa on raatelukynnet, nahkasiivet, lintumainen pää ja nokka. Muita mahdollisia tulkintoja on jättiläislisko tai jättiläiskäärme.

Sana basilisk tulee kreikan sanasta basiliskos, joka tarkoittaa pientä kuninkaallista. Tarueläin on saanut nimensä kruunua muistuttavasta kukonharjastaan, sekä siitä, että sen uskotaan olevan matelijoiden kuningas. Basiliskin uskottiin asustavan syvissä kaivoissa ja pimeissä kellareissa. Tarun mukaan basiliski syntyy seitsemän vuoden ikäisen kukon munimasta munasta, jonka rupikonna hautoo. Kun muna särkyy, tulee siitä esiin kammottavannäköinen hirviö.

Basiliskilla kerrottiin olevan kyky tappaa pelkällä katseella. Tarun mukaan basiliski jähmettää uhrinsa kiveksi maagisella katseellaan. Joidenkin lähteiden mukaan vain uhrin ulkokuori muuttuu kiveksi ja jähmetettyään uhrinsa basiliski rikkoo onnettoman kuoren ja syö sisäelimet. Basiliskin saa hengiltä näyttämällä peilin avulla sille sen omaa kuvaa. Tämän kauhistuttavan näyn edessä se hajoaa itse kappaleiksi.

Harry Potter -kirjasarjassa basiliski oli jättiläiskäärme jonka katse tappaa, mutta epäsuora katse (esim. peilin kautta) jähmettää.

Haettu osoitteesta http://fi.wikipedia.org../../../b/a/s/Basiliski.html

Luokat: Mytologia | Taruolennot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- English
- Español
- Français
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Slovenščina
- Српски / Srpski
- Svenska
- ไทย
- 中文